CELEX: C2005/205/30
Language: el
Date: 2005-08-20 00:00:00
Title: Απόφαση του Πρωτοδικείου, της 15ης Ιουνίου 2005, στην υπόθεση T-171/02, Regione autonoma della Sardegna κατά Επιτροπής των Ευρωπαϊκών Κοινοτήτων (Κρατικές ενισχύσεις — Καθεστώς ενισχύσεων για την αναδιάρθρωση μικρών γεωργικών επιχειρήσεων — Ενισχύσεις που θίγουν το μεταξύ κρατών μελών εμπόριο και νοθεύουν ή απειλούν να νοθεύσουν τον ανταγωνισμό — Κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων — Υπό όρους απόφαση — Προθεσμίες εφαρμοστέες στη διαδικασία ελέγχου των κρατικών ενισχύσεων — Προστασία της δικαιολογημένης εμπιστοσύνης — Αιτιολογία — Παρέμβαση — Αιτήματα, ισχυρισμοί και επιχειρήματα του παρεμβαίνοντος)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/17
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 15ης Ιουνίου 2005
   στην υπόθεση T-171/02, Regione autonoma della Sardegna κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Καθεστώς ενισχύσεων για την αναδιάρθρωση μικρών γεωργικών επιχειρήσεων - Ενισχύσεις που θίγουν το μεταξύ κρατών μελών εμπόριο και νοθεύουν ή απειλούν να νοθεύσουν τον ανταγωνισμό - Κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων - Υπό όρους απόφαση - Προθεσμίες εφαρμοστέες στη διαδικασία ελέγχου των κρατικών ενισχύσεων - Προστασία της δικαιολογημένης εμπιστοσύνης - Αιτιολογία - Παρέμβαση - Αιτήματα, ισχυρισμοί και επιχειρήματα του παρεμβαίνοντος)
   (2005/C 205/30)
   Γλώσσα διαδικασίας: η ιταλική
   Στην υπόθεση T-171/02, Regione autonoma della Sardegna, εκπροσωπούμενη από τους G. Aiello και G. Albenzio, avvocati dello Stato, με τόπο επιδόσεων στο Λουξεμβούργο, υποστηριζόμενη από τις Confederazione italiana agricoltori della Sardegna, Federazione regionale coltivatori diretti della Sardegna, Federazione regionale degli agricoltori della Sardegna, με έδρα το Cagliari (Ιταλία), εκπροσωπούμενες από τους F. Ciulli και G. Dore, δικηγόρους, κατά Επιτροπής των Ευρωπαϊκών Κοινοτήτων, (εκπρόσωπος: V. Di Bucci, με τόπο επιδόσεων στο Λουξεμβούργο), που έχει ως αντικείμενο προσφυγή περί ακυρώσεως της αποφάσεως 2002/229/ΕΚ της Επιτροπής, της 13ης Νοεμβρίου 2001, για την κρατική ενίσχυση που η περιφέρεια της Σαρδηνίας (Ιταλία) προτίθεται να θέσει σε εφαρμογή για την αναδιάρθρωση προβληματικών επιχειρήσεων του τομέα των προστατευομένων καλλιεργειών (ΕΕ 2002, L 77, σ. 29), το Πρωτοδικείο Ευρωπαϊκών Κοινοτήτων (τέταρτο πενταμελές τμήμα), συγκείμενο από τους H. Legal, πρόεδρο, V. Tiili, A. W. H. Meij, Μ. Βηλαρά και N. J. Forwood, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 15 Ιουνίου 2005 απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει τη Regione autonoma della Sardegna στα δικαστικά έξοδα, εξαιρουμένων αυτών τα οποία αφορά το σημείο 3 κατωτέρω.
            
         
               3)
            
            
               Η Confederazione italiana agricoltori della Sardegna, η Federazione regionale coltivatori diretti della Sardegna και η Federazione regionale degli agricoltori della Sardegna θα φέρουν τα δικαστικά έξοδά τους, καθώς και τα έξοδα στα οποία υποβλήθηκε η Επιτροπή λόγω της παρεμβάσεώς τους.
            
         
      (1)  ΕΕ C 191 της 10.8.2002.